Diari Oficial de la Generalitat Valenciana


Sumari del DOGV 4809, del 30-07-2004 (2004/7893)

RESOLUCIÓ de 14 de juliol de 2004, del conseller de Sanitat, de modificació de la Resolució de 4 de març de 2002, del conseller de Sanitat, per la qual s'adequa el format del document oficial informatitzat, recepta del Sistema Nacional de Salut de la Comunitat Valenciana, editat pel Gestor Integral de la Prestació Farmacèutica Gaia.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2004/07/14/(1)/dof/vci/html**

### Dades del document

Número de DOGV
:   4809

Data del DOGV
:   30-07-2004

Secció del DOGV
:   I. DISPOSICIONS GENERALS

Número del document
:   2004/7893


Data del document
:   14-07-2004

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * medicament
    * servei nacional de sanitat
    * document oficial
    * farmacologia

RESOLUCIÓ de 14 de juliol de 2004, del conseller de Sanitat, de modificació de la Resolució de 4 de març de 2002, del conseller de Sanitat, per la qual s'adequa el format del document oficial informatitzat, recepta del Sistema Nacional de Salut de la Comunitat Valenciana, editat pel Gestor Integral de la Prestació Farmacèutica Gaia. [2004/X7893]
  
El desplegament del sistema d'informació sanitari de la Conselleria de Sanitat Abulcassis II en la xarxa sanitària pública valenciana, així com la implantació de la història clínica electrònica, l'ús extensiu de la firma electrònica reconeguda i la utilització comuna de mitjans tecnològics per a diferents aplicacions informàtiques, aconsellen l'actualització de la Resolució de 4 de març del 2002, del conseller de Sanitat, per la qual s'adequa el format del document oficial informatitzat, recepta del Sistema Nacional de Salut de la Comunitat Valenciana, editat pel Gestor Integral de la Prestació Farmacèutica, Gaia.
  
La normativa de recepta mèdica establix els criteris mínims de normalització respecte al seu contingut i dimensions aproximades, que han d'observar-se pels diferents organismes competents en la matèria.
  
Per tot això que s'ha exposat, i fent ús de les competències que tinc atribuïdes, resolc:
  
Primer
  
Modificació de l'apartat Tercer: data d'emissió i data de prescripció.
  
S'afegeix: ?per a la validesa del visat d'inspecció sanitària previ a la dispensació de productes farmacèutics, es prendrà com a data de referència prèvia a este, la data d'emissió de la recepta. La data d'emissió de la recepta sempre haurà de ser igual o anterior a la data del visat d'inspecció sanitària?.
  
Segon. Modificació de l'apartat sisé: Finançament de les receptes.
  
Es modifica amb el text següent: ?La recepta prescrita pel facultatiu que imprimix auxiliat pel procés informatitzat d'Abulcassis II-Gaia, permet identificar cada tipus de recepta (sense aportació, amb aportació i sense finançament) d'acord amb la normativa vigent. Les receptes amb productes farmacèutics finançats per la Conselleria de Sanitat (preimpresos amb color roig i color verd) s'ajustaran a l'annex I. Les receptes amb productes farmacèutics no finançables per la Conselleria de Sanitat s'ajustaran al model establit en l'annex II. Queden sense ús els models establits en la Resolució de 4 de març del 2002?.


Còpia Permalink ELI